LidanRubinov/Halacha-QA huggingface dataset:
שאלה: מינוי אישה לתפקיד ציבורי: איך יש הרבה רבנים שאמרו שצריך להצביע לבית היהודי והרי כתוב שלא ממנים אשה לשררה על הציבור ובבית היהודי יש נשים?
תשובה: אמנם יש רבנים מחמירים, אבל רבנים רבים, כבר בדור הקודם, פסקו להתיר ללא כל חשש. עיין תשובתו של הרב עוזיאל עיין סיכום דברים של הרב אליעזר מלמד אני חייב לציין את מורת רוחי מניסוח השאלה. יש לנסח שאלה בצורה פשוטה ולא מקנטרת. כאן היה מקום לשאול פשוט: מה יחס ההלכה כלפי מינוי אישה לתפקיד ציבורי? השאלה לא צריכה להזכיר בדווקא את הבית היהודי ולא צריכה להתיחס לכך שרבנים המליצו - או לא המליצו - להצביע למפלגה זו. זה בכלל לא קשור לשאלה. אגב, נשים בתפקיד ציבורי זה לא חידוש של הבית היהודי. היו נשים דתיות בכנסת (אחת הותיקות - טובה סנהדראי 1959) היו נשים דתיות בהנהגת ציבור הכולל רבנים (דניאלה וייס - מזכ"ל גוש אמונים  ראש מועצת קדומים).
שאלה: כשרות מסעדת המחבת בחמת גדר: לכבוד הרב השבוע אנו רוצים להגיע לחמת גדר ורציתי לדעת האם מסעדת המחבת בחמת גדר כשרה ומה לגבי המסעדות הקיימות במקום כמו גריל אגם ולב הפארק? אודה לתשובתך המהירה
תשובה: יש במסעדת המחבת תעודת כשרות רגילה של הרבנות עמק הירדן.
שאלה: יציאה לחו  ל: אני לא יוצא לחו"ל אפ לזמן קצר ביותר, למרות שיש מתירים זאת, בגלל ההרגשה הלא טובה לדרוך על אדמה לא טהורה, האם ההנהגה הזו נכונה? האם ניתן לנהוג לפי הרגשות? ועוד- אולי הסיבה האמיתית שאיני יוצא מהארץ היא כי אין לי כוח לארוז תיק, אין לי כסף, אני מפחד ממטוסים, ואני רק עוטף את הסיבות הללו בכסות אידיאולוגית, אם כן- האם זה ראוי?
תשובה: ודאי שיש מעלה רוחנית שלא לצאת כלל מהארץ, והרגש פעמים רבות מכוון אותנו נכון. מהחינה הלכתית טהורה לדעתי אין בעיה בימינו אלא רא"כ אין תאריך חזרה והיציאה לחו"ל היא לשם שוטטות. לגבי הסיבה האמיתית-לב יודע מרת נפשו.
שאלה: כשרות שוקולד מבלגיה: 1. PERLE D OR וויט פרלין, שוקולד בלגי 2. JD GROSS - COLLECTION SUPRRIEUR 3 MILKA מבלגיה, רוזמרין
שאלה: לאבד מכשיר ולמצוא את עצמך: לפני כשבוע שכחתי את הפלאפון באוטובוס, הלכתי לאגד הפלאפון לא נמצא, הלכתי למשטרה הם לא יכלו לעזור לי, מישהו מצא את הפלאפון כיבה אותו כי הפלאפון היה סגור מאז כנראה החליפו כרטיס סים, אני מאחל לגנב שיאבדו לו חפצים אישיים לא מתוך נקמה כדי שהגנב יבין איך כואב לאבד חפץ אישי. המידע שבפלאפון חשוב לי יותר מהמכשיר תמונות אישיות, הודעות, הקלטות, הרבה מידע אישי שחשוב לי. הפסקתי ללכת לשיעורי תורה, עם קשר או בלי קשר נכשלתי בשמירת העניים, נכנסתי לסרטוני תועבה, נכשלתי בברית. אני לא יודע אם הגנב גוי או יהודי א. מי שמצא את הפלאפון באוטובוס חייב להחזיר? הרי זה גנבה זה לא כסף זה משהו אישי ואינטימי. הגנב כיבה את הפלאפון כדי לא להחזיר ב. יש לי פחד לא שמרתי על הברית אני פוחד שאולי בגלל זה אנשים נהרגים ח"ו או אנשים לא נהרגים מזה כי זה בן אדם למקום האם זה לא פוגע באנשים אחרים? ג. האם אפשר לעשות תשובה מראש
תשובה: אבדת את המכשיר, לא שמרת עליו, לכן מי שלקח את הפלאפון הוא רשע שלא מקיים מצות השבת אבידה, אבל הוא לא גנב. אתה מעיד על הדרדרות רוחנית רחבה. אולי תראה באבדן המכשיר אות מבורך שיסייע לך לשמור על העינים - להסתלק מסרטי תועבה. מתוך כך גם לשמור את הברית. החטאים פוגעים בך הרבה יותר מאשר באחרים. זו פגיעה רוחנית שלא מורגשת בגוף כמו כאב או רעב או צמא וכד  לכן אפשר להתעלם ממנה, להתכחש לה. אבל קשה להתעלם ממנה לאורך זמן. רגשות רוחניים חשובים לנו יותר מאשר רגשות הגופניים. יש כאב רוחני, רעב וצמא רוחניים. מרגישים זאת באכזבה מעצמנו, בתחושה שאנחנו לא רציניים, לא מגיעים לדברים שיכולים וצריכים להגיע אליהם. זו הסגולה והברכה של התשובה   התיקון הרוחני כולו בידיים שלנו, הוא לא תלוי באחרים. אין כמו חודש אלול לעשות שינוי אמיתי בחיים, להתחיל דרך חדשה. התשובה לא נעשית ברגע - תשובה זו כניסה לדרך שונה. ההתקדמות נמשכת זמן ודורשת מאמץ גדול, אבל זו דרך שמובילה אותך להרגשה טובה, להיות מרוצה מעצמך, להרגיש שווה וחזק באמת. עשית חסד, תפילות ושעורי תורה מעניקים כוח ותנופה להתגבר בדרך התשובה ולהתקדם בה. יש כמובן עליות וירידות, עלולים להיות ימים של נפילה. זו לא סיבה להתיאש ולהפסיק, להיפך בתקופות קשות מתחזקים יותר בעשית חסד, תפילה ותורה כדי לשאוב כוחות ולהתגבר על הקשיים. מאחל לך תשובה גדולה ושנה טובה
שאלה: חנוכת בית בדירה שכורה: ילדיי ואני עוברים דירה לבית שכור. מה הנהגות חנוכת הבית שעליי לעשות ומתי
תשובה: עושים חנוכת הבית גם בדירה שכורה. חנוכת הבית צריכה להיות ביום הכניסה לדירה יחד עם קביעת המזוזות של הדירה. הכי נכון להזמין, הוא ידריך אותך מה להכין. עייני גם בקישורים:
שאלה: קשר ונגיעה בין בנות: אקדים ואומר שלמדתי באולפנה "דוסית" וכך אני גם נחשבת בחברה שלי. מנסה בעז"ה להתקרב כמה שיותר לקב"ה ולמצוות. אשמח לקבל עצה ועזרה בבעיה שמעיקה עליי כבר מס חודשים. נוצר קשר נפשי חזק מאוד ביני לבין אחת החברות שלי. בתחילה הוא היה כולו טוב- יש בנינו פתיחות, כנות ואמון, ואנחנו מסוגלות לדבר כמעט על כל נושא. החברה הזאת הרימה אותי רוחנית ובאמת שיוצא מהקשר הזה ב"ה דברים טובים. אבל, לפני כמה חודשים הקשר הגיע לרמה כ"כ חזקה, שזה גלש גם לנגיעה. אני מתכוונת ליותר מסתם חיבוק בין חברות טובות שבוכות אחת על כתפי השניה, אלא למצבים שמרגישים לי לא צנועים (אם זה נשיקות וכד ). יש בליבי חרטה עמוקה וכנה על כך, ובכל זאת נראה לי בלתי אפשרי להפסיק. לחברה עצמה לא אכפת מכך, וגם בי יש רצון להיפגש איתה בכל זאת (היא באמת חברת נפש שמבינה אותי הכי עמוק שאפשר). מה עושים? הן בהיבט ההלכתי- איפה עובר הגבול בקשר בין בנות, הן בהיבט המעשי, והן רוחנית איך מתקנים פצע כזה גדול בנפש. גדולה.
תשובה: בשאלה עדינה זו את פונה אל נפשך פנימה. החיישנים שלך הם אלה שצריכים להנחות אותך. לא ניתן לקבוע מדד חיצוני או הלכה חתוכה, אלא הדרכה כללית בלבד, ואת זו שצריכה להתייצב מול עצמך, ריבונו של עולם, והמקום שאליו את רוצה להגיע. העובדה שיש לך קשר עם חברת נפש   היא מצוינת  העובדה שהיא במדרון הגלישה למשמעות מינית של קשר זה   היא בעייתית מאוד  העובדה שהחברות הזו הרימה אותך מבחינה רוחנית   היא מצוינת. העובדה שהדבר מגיע לקשר גופני   היא בעייתית מאוד. מעתה   את מתייצבת מול היכולת שלך להבחין בין זה לזה, ולצייר לעצמך את הקו שאותו את לא חוצה. אם את לא מסוגלת להיפגש איתה בלי לחצות אותו   אל תתקרבי עוד למפגשים האלה. ברחי מהן. הם מזיקים לך  אם את רואה את עצמך כמסוגלת לעצור במקום הראוי, ולא רק בתחושת כפייה והכרח, אלא מתוך אמונה עמוקה שצריך להתברך מקשר עם חברה טובה ולא להפוך אותו לכשול   המשיכי בדברים הטובים שבקשר הזה, ואל תתקרבי למחוזות האסורים. והתיקון הגדול בנפש מתחיל כך. זו המשמעות של התחלת התיקון   הפסקת הדבר הלוא-נכון, ובחירה בדרך הנכונה. ועיקר העיקרים   התיקון הוא בהתכווננות להקים משפחה בישראל, והכנתך העצמית לקראת כך. האם את יכולה ללכת בדרך זו?
שאלה: כשרות אומגה 3: רכשתי באינטרנט כמוסות אומגה 3 של חברת סולגר ואין על הבקבוקון כל הכשר, האם אני יכול להשתמש בכמוסות אלו גם ללא הכשר? אשמח ואודה לכם על תשובתכם המהירה דוב
תשובה: תתקשרו לחברה והם יתנו לכם את המספר של הרב של החברה - תשאלו אותו 1800320333
שאלה: נישואין: נים שאלתי היא : האם יש עניין להציע הצעת נישואין בארץ או בחו ל???
תשובה: לא. אייל משה
שאלה: ביצה קשה: הרב, ידוע לי שבמידה ויש דם בביצה, אסור לאכול אותה. 1) האם כל נקודת דם הכי קטנה בביצה הופכת אותה ללא כשרה? 2) איך מותר לאכול ביצה קשה (ואפילו מבושלת למחצה! כמו ביצה רכה), אם לא ניתן לדעת מראש אם יש דם? ואם הרב ישיב שלאחר בישול- הדם מותר (למשל כמו שמותר לאכול לבבות על האש שבוודאי יש בהם דם, אמנם לאחר צלייה ראויה), אז מדוע אסור לאכול חביתה עם דם שגם כן עברה טיגון? ושבוע טוב
תשובה: הנושא נדון באופן מפורט בקישור הבא
שאלה: טבילת גיורת: האם גיורת יכולה לטבול חקירות באמצע ימי נידתה?
תשובה: וברכת ד  באופן עקרוני כן, אבל לא נהוג כן. שבת ושנה טובה יהודה הלוי עמיחי מכון התורה והארץ כפר דרום אשקלון
שאלה: הלכות כהן: הרב, רציתי לשאול לגבי כהן אם יכול להתחתן עם אישה שהתחתנה לא ברבנות וכן התגרשה ברבנות, ולגבי בחורה אחרת רווקה שהיה לה חבר חמש שנים ולא שמרו נגיעה אם מותרת לכהן,
תשובה: וברכת ד  א. לא תנשא לכהן, דינה כגרושה. ב. אם לא חיו חיי אישות רגילים יכולה להתחתן עם כהן. נגיעה לא אוסרת. שבת ושנה טובה יהודה הלוי עמיחי מכון התורה והארץ כפר דרום אשקלון
שאלה: קידוש לשלמות המשפחה: במשפחה בה האב אינו מקפיד על המצוות, אך למען המשפחה עושה מאמצים לשמור על המסורת. המשפחה דתית. 1. האם יש בעיה עם העובדה שהוא כאב וראש המשפחה עורך את הקידוש ומברך? 2. במידה ונקנים דברים בשבת. האם מותר להשתמש בהם? מה דינם?
תשובה: 1. התשובה תלויה ביחס שלו לשבת ולשמירת שבת. עייני בקישור: 2. דברים שנקנו בשבת אפשר להשתמש בהם במוצ"ש אחרי שיעבור פרק הזמן שלקח לקנות אותם. עייני בפרוט בקישור הבא (בעיקר בפרק ז)
שאלה: לתת טבעת: הרב! ריציתי לשאול איך אני יכול להציע נישואין לבת זוגתי (עם טבעת!),בלי ליפול בכל הבעיות שנוצרים כתוצאה מזה(עדים.)?
תשובה: אם תדבר, תשיר, תרקוד. ולא תתן לה טבעת לא תפול בשום דבר. תשאיר את הטבעת לחתונה. זו העצה הכי טובה. עיין
שאלה: 132: הרב! רציתי לשאול איך אני יכול להציע נישואין לבת זוגתי(עם טבעת!),בלי ליפול בכל הבעיות שנוצרים כתוצאה מזה(עדים.)?
תשובה: וברכת ד  לכתחילה לא נותנים טבעת מהחתן לכלה לפני נישואים, ועל כן חשוב בבקשה על דרך מקורית אחרת, את הטבעת עדיף שההורים שלך יתנו לכלה כדי שלא יהיה חשש נישואין. שבת ושנה טובה יהודה הלוי עמיחי מכון התורה והארץ כפר דרום אשקלון
שאלה: שהחיינו על רכב חדש: כבוד האב, רכשנו רכב חדש, רציתי לדעת איזה ברכה אנחנו צריכים לברך והאם רק גבר יכול לברך או גם אישה? בכבוד רב, גלי
תשובה: אם הרכב נועד לשימוש של אדם אחד יברך  שהחיינו. אם נועד למספר אנשים יברך אחד עבור כולם:  הטוב והמטיב  יכולים לברך איש או אישה באותה מידה. עיין תשובה מפורטת
שאלה: ברכה: קנינו רכב חדש וברצוני לברר איזה ברכה צריך לקרוא וגם האם גם אישה יכולה לברך או רק גבר? בכבוד רב, גלי
תשובה: וברכת ד  אני מבין שזה רכב משפחתי, ולכן ברכתו "ברוך אתה ד  אלוקינו מלך העולם הטוב והמטיב". שבת ושנה טובה יהודה הלוי עמיחי מכון התורה והארץ כפר דרום אשקלון
שאלה: הריון ולידה: 2 שאלות. בעזרת ה אני צריכה ללדת את ילדי הבכור עוד פחות מחודש. אני שומעת הרבה על העניין שאסור להוציא את התינוק מהבית לאחר השקיעה ב-40 הימים הראשונים מרגע לידתו. האם זהו עניין הלכתי? או אמונה תפלה? חשוב לי מאוד לדעת כיוון שאם זהו עניין הלכתי אקפיד מאוד בנושא, אך אם זוהי רק אמונה תפלה זה פחות יטריד אותי. האם יש באמת עניין בכך? שאלה נוספת היא כיצד ניתן להתמודד עם דיכאון לפני הלידה המיוחלת? אני כל כך מצפה ללידה ולפעמים הזמן פשוט לא עובר ונראה כמו נצח ופיזית ונפשית קשה לי כבר מאוד. לפעמים אני ממש מרגישה שעולמי חרב עליי בכל תחום ותחום בחיים. מה ניתן לעשות?
תשובה: לענין הוצאת תינוק - אין לכך בסיס הלכתי עייני בקישורים: לענין הדיכאון: בטלה ושיעמום מכניסים לנו מחשבות ודמיונות לראש. צריך למלא את זמנך בעשיה, רצוי בדברים שבאמת מעניינים אותך כדי שיעסיקו גם את הראש. את יכולה ללמוד דברים (אפשר גם באינטרנט) או לעשות מלאכת יד - סריגה וכד  בבית או בחוגים באזור מגוריך. אפשר להזמין חברות או לבקר בני משפחה כדי לא להיות לבד. אם יש לך כוח את יכולה להתנדב מספר שעות בבית אבות לשוחח ולעודד זקנים וכיו"ב מאחל לך לידה בריאה, קלה ושמחה בעז"ה
שאלה: התנחלויות ודעות של גדולי דור: ושבוע טוב :) קראתי שאינטרנט שהרב שך זצ"ל אמר שהתנחלויו ביהודה ושומרון מתגרות באומות העולם ושהוא נגד.אבל איך זה יכול להיות? הוא גדול דור הוא אמור לרצות לבנות ולהקים בתים ברחבי ישראל? ואם כן מה דעתם של שאר גדולי הדור והאם ההתנחלויות הם באמת דבר נכון או לא נכון? מראש :)
תשובה: כמו בהרבה נושאים תורניים - גם כאן יש מחלוקת. יש עמדות הלכתיות שונות ומגוונות בשאלות הבסיסיות שלנו: מה היחס כלפי החילוניים בעם ישראל מה מעמדה של מדינת ישראל כך גם בנושא שעולה אצלך: מה המחוייבות שתהיה ריבונות על כל ארץ ישראל לרבנים שונים ישנם שיקולים שונים, חלקם מתבססים על מקורות התורה וחלקם נעוצים בהערכות של המציאות. כמו בכל מחלוקת, יש חולקים על הרב שך. כל עוד לא הוכרעו המחלוקות הללו, מי יכול לומר מה באמת נכון או לא נכון. יהיו מגזרים דתיים שינהגו לפי הרבנים הללו ואחרים לפי רבנים אחרים. מחלוקת בשאלות שעולות בדור שלנו, לא נעוצה רק בפוליטיקה יש לה ביטוי בתחומים מגוונים מאוד כמו הויכוח החריף האם אישה נשואה רשאית ללבוש פאה נכרית. דוגמה נוספת המחלוקות המפורסמות על אננס, פסיפלורה, פפאיה וכד  האם לראות בו עץ אז מתחייב בעורלה או לראות בו אדמה וכך גם לברך עליו. כבר נאמר  תשבי יתרץ קושיות ובעיות.
שאלה: מחשבות: איך ניתן למנוע מעצמנו לחשוב מחשבות טהורות בשרותים? נגיד- לפני שבת טוב לכוון שמתרחצים לכבוד שבת קודש וצריך לכוון כל מיני דברים שהם חלק מהמצווה. למשל- רחצה במים חמים, נקיון הגוף מלמעלה ללמטה, שטיפת יד ימין לפני שמאל וכו.
תשובה: רק מחשבות של לימוד תורה נאסרו במקומות המטונפים אבל שאר בדברים הטהורים של התנהגות ודרך ארץ מותרים
שאלה: תפילת שבת בחו"ל: לכבוד הרב בעלי ואני טסים ליוון, החופשה שלנו יוצאת גם על ימי שישי שבת. באזור שבו ניהיה אין בית חב"ד. השאלה שלי- מה אפשר לעשות לגבי תפילת שישי שבת? האם אנחנו יכולים להתפלל רק שנינו? :)
תשובה: אם אין ברירה אז כן
שאלה: אזכרה שפוספסה: לכבוד הרבjavascr ip:document.askForm.submit() השאלה שלי נוגעת לאזכרה שפוספסה. אמא שלי נזכרה לא מזמן שהיא שכחה את תאריך האזכרה של אמא שלה (סבתא שלי) - משהו שאף פעם לא קרה, וזה ממש גורם לה למועקה. היא נפטרה בי"ח אב. האם יש מה לעשות עכשיו אחרי שעבר כ"כ הרבה זמן? הדס
תשובה: נכון יהיה במצב זה לקבוע את היום הקרוב ביותר להדלקת נר לזכרה ולמתן צדקה לעילוי נשמתה.
שאלה: מעשר: אנחנו זוג שממגנט אנשים שלא דתיים וזוגות דתיים צעירים, בקיצור, כל מי שיש לו שאלות ואין לו את מי לשאול. לאחרונה נתקלתי בזוג דתי טרי שיש להם קושי לעכל את השינוי החד מאסור למותר. דיברתי עם האשה, ואח"כ הבאתי להם ספר שיכול אולי לעזור. והבנתי שהספר הזה בכלל לא מספיק, יש הרבה ספרי הדרכה שהיו טובים יותר, אבל לנו אין אותם, כי פשוט לא היה מעניין לנו לקרוא ולא היינו צריכים, ב"ה. והבנתי עד כמה זה חשוב שנקנה את הספרים האלה, גם אם באופן אישי לא נשתמש בהם, רק כדי שיהיה לנו מה להשאיל לזוג שצריך. הבעיה היא, כרגע אנחנו במצב שחוסכים כל שקל. (יש לנו הרבה ספרים לקירוב רחוקים שקיבלתי במסירה מסבתא שלי לצורך זה.) אז רציתי לשאול אם מותר לי לקנות את הספרים האלה מכספי מעשר, מפני שלרוב אנחנו לא נקרא אותם, לעצמינו לא היינו קונים אותם, ואנחנו קונים רק כדי שיהיה למי שפוגש אותנו וצריך לקרוא את החומר הזה.
תשובה: בוודאי ובוודאי. וזו זכות גדולה.
שאלה: כולל הלכה: כב הרב, אני בחור שעובד וגם לומד. אני רוצה לעבור וללמוד בכולל יום, כולל הלכה (כבר למדתי איסור והיתר) אני אשמח אם הרב יוכל להמליץ לי לקשר אותי למישהו שיוכל לעזור לי
תשובה: לצערי, אני לא מכיר את העולם של כוללי הלכה שמקבלים אנשים ללימוד בכולל. אולי כדאי לעקוב אחרי הפרסומים בעיתונות הדתית והחרדית, כי לפעמים יש מודעות כאלה. וסליחה
שאלה: כולל הלכה: כב הרב, אני בחור שעובד וגם לומד, ממרכז הארץ. אני רוצה לעבור וללמוד בכולל יום, כולל הלכה (כבר למדתי איסור והיתר) אני אשמח אם הרב יוכל להמליץ לי לקשר אותי למישהו שיוכל לעזור לי
תשובה: אני לא מבין גדול בנושא, אבל אנסה לסייע לך. יתאים לך כולל בתוך גרעין תורני. עיין קישור אודות גרעינים תורניים אפשר גם להצטרף לישיבה במרכז הארץ כמו ישיבת רמת גן, ראשון לציון, חולון, מודיעין, תל אביב, בת ים. עיין קישור בהצלחה!
שאלה: תספורת גלח: אני אדם שנוהג להסתפר קצר מאוד. להעביר מכונה על כל הראש, מה שקוראים בשפה הצבאית "גלח". המכונה ללא מספר (הכי קצר שיש) כשמעבירים, רואים עוד זיפים משהו. האם תספורת כזו היא לאו דאורייתא?(בגלל הפיאות)
תשובה: יש בזה ספק איסור תורה. פירוט ומקורות נחלקו הפוסקים האם האיסור הוא דווקא בתער או אף במספריים (מכונת תספורת) לדעת רוב הפוסקים גם במכונה צריך להשאיר שערות באורך 4 5 מילימטר כדי לכוף ראש השערות לעיקרן (משנה נדה נב, ב  רמב"ם אישות ב, טז ). ומקובל לשער את זה במספר 2 של מכונה. במספר 1 צריך לנסות במקום אחר בראש (כי יש סוגים שונים של מכונות) אם רואים שנשארו 4 5 מילימטר מותר. אמנם לדעת הרמב"ם בסוף הלכות עבודה זרה אינו חייב אלא בתער אבל מותר ללקט הפאה במספרים וכתב נמוקי יוסף (מכות ד. ד"ה זה המשוה) שכן כתב ה"ר ישעיה וכן פסק סמ"ג (לאוין נז יא:) ובשולחן ערוך יורה דעה הלכות גילוח סימן (קפא, ג)כתב "אינו חייב אלא בתער. ויש אוסרים במספרים כעין תער, ויש לחוש לדבריהם. ולכאו  היה אפשר להתיר גילוח במספר 0 במכונה מס"ס שמא הלכה שאין צורך בהשארת שערות מעבר לשיעור קריצת ציפורן ושמא מותר במכונה שהיא מספריים כעין תער אבל י"א שהגמ  אסרה עד לכוף ראשן מהלל"מ ולא מספק. אייל משה
שאלה: קופת צדקה של עמותה בעייתית: לרב יש בביתי קופת צדקה של כולל ברסלב להוראה בראשות הרב אלעזר ברלנד. לאחר כל הסיפורים והמקרים שקרו וקורים שם בעמותה ובישיבה שלו האם אני בכל אופן עדיין צריך להעביר לעמותה שלו את כספי הצדקה או להעביר את הכסף למקום אחר שאין שם שערוריות. ו
תשובה: זו שאלה לא פשוטה. לכאורה, כל כסף שהושם בקופסה   זכו בו אנשי העמותה הזו, וממילא הוא שלהם ויש לתת להם את זה. אולם, יש הרבה מאוד צדדים לפסוק אחרת, ובעיקר בשל העובדה שהייתה כאן נתינה בטעות. על כן, מותר להעביר את הכסף לעמותה אחרת העוסקת באותם עניינים.
שאלה: עוף מעובד: לגבי מקומות שמעבדים את העופות ומקבלים ממשחטה אחרת, בקרית מלאכי טוענים שהעוף מגיע כולו מעוף עוז, כך גם בחמוי בירושלים. האם ניתן לסמוך על זה?
תשובה: תתייעץ עם המשגיח בלבד. שאל אותו גם כן האם לפעמים יש שינויים ושרק באופן כללי זה נכון וכו
שאלה: אמונה: א. האם ניתן להגיד שה, ברא את העולם בצורה התפתחותית? ב. האם פרשיות בראשית ונח אינם כפשוטם ואיך זה מסתדר עם המדע?
תשובה: א. בוודאי שניתן לומר זאת, ורבים אכן מבארים כך את פרשת הבריאה עצמה. ב. על הנושא של התאמת פרשיות אלה לידיעות המדעיות שלנו נכתבו מאמרים אין ספור וספרים אין ספור. נראה לי כי אין חולק שאין להבין פרשיות אלו כפשוטן, וכך כותב הרמב"ן בפירושו לתחילת ספר בראשית.
שאלה: ברכות של אישה על קניית רכב חדש: קנינו רכב חדש ורציתי לברר איזה ברכה צריך לקרוא והאם גם אישה יכולה לקרוא את הברכה או רק גבר? בכבוד רב, גלי
תשובה: אני מבין שאת אישה שקנתה רכב. בוודאי שאת מברכת על רכב שקנית, ואם זה רכב שמשרת בעיקר אותך הברכה היא "שהחיינו". אם קניית הרכב מיטיבה גם עם אחרים   את מברכת "הטוב והמטיב". וסעי בדרכים ישרות בביטחה.
שאלה: למחול לנפטר שפגע בי: לכבוד הרב, האם יש מה לעשות במקרה של נפטר שפגע בי? אקדים ואומר שלא מדובר בפגיעה חמורה.
תשובה: נראה לי שיהיה אצילי מצידך למחול לו, הדבר צריך להיות בלב שלם. במקורותינו מדובר על בקשת סליחה מנפטר. אתה מתאר מצב הפוך - אתה מעניק סליחה לנפטר. לא מצאתי הדרכה כיצד צריך להעניק סליחה לנפטר לכן אני מציע לך לנקוט בדרך זהה - לאסוף מנין אצל קברו של הפוגע ולומר לו בנוסח דומה: "אני מוחל לך (כאן יציין שמו ושם אביו) על כל מה שנדמה היה לי שחטאת נגדי. ומבקש אני ממך שתמחל גם לי אם חטאתי נגדך" עיין בקישור
שאלה: אישור שאיני כהן: אני גרוש ואני רוצה להתחתן שוב עם גרושה. אין לי דרך להוכיח שאינני כהן. אני לא מבקר בבית כנסת כך שהרב לא מכיר אותי. הכתובה של הורי לא נמצאה. מה עליי לעשות?
תשובה: אתה יכול להביא את הכתובה הראשונה שלך, ואת תעודת הגירושין. כמו כן, ניתן להביא צילום של המצבה של אביך. אם תהיה לך בעיה תוכל לפנות לרישום נישואין אצלנו (ב"צהר", או בכוכב יאיר) בהצלחה
שאלה: מוצרים ללא כשרות בחו  ל: יש לכל מדינה רשימת כשרות באינטרנט למאכלים שיש באותה מדינה בלי הכשר. למשל- דגנים, שוקולדים, שמן וכו יש לפרו רשימה, ואמרו לנו שרב בודק את זה ומעדכן כל הזמן את הרשימה. אתר גרינגו. עד עכשיו לא הסתמכנו על זה ופחדנו לקנות משהו שאין עליו כשרות. האם כן אפשר להסתמך על זה?
תשובה: איני מכיר מציאות כזאת שבכל מדינה יש רשימה כזאת.
שאלה: כהן: אני מכיר מישהו שהוא כהן וחבר שלו נפטר עליו פתאום הוא מעוניין לדעת אם הוא פסול לעלות לברכת כהנים או לא
תשובה: הוא לא פסול לעלות לברך על הדוכן. וכי למה שיהיה פסול? בגלל שנטמא מחברו שמת עליו פתאום? טומאה איננה פוסלת מלעלות לברך ברכת כהנים.
שאלה: קלף: 1 אני מעוניין לדעת אם יש נוסח מסוים לברכה על הקלף שיש על השרשרת שדומה לתהילים ב דניאל אני שואל לקרוב משפחתי 2 יש מישהי שאני אוהב היא. העניין הוא שאני לא מכיר אותה אני יודע שהיא מתפללת בבית כנסת שלי ואני כבר מאוהב אני חושב שלא אתחתן אם היא תתחתן עם מישהו אחר ומשפחתי לא יודעת כלום עליה והם לא יקבלו אותה לפי דעתי כי אני אתיופי והיא נראה לי מרוקאית מה לפי דעתך אעשה?
תשובה: 1. אני לא מכיר נוסח (בעדה שאני שייך אליה לא נוהגים ללכת עם שרשרת) 2. היו דברם מעולם. שווה לנסות. היו כבר רבים לפניך שחשבו שאם בחורה מסויימת תגיד להם לא, אז הם לא יתחתנו לעולם. אל תדאג זה יעבור לך. הזמן עושה את שלו ומצליחים להתגבר ולהמשיך הלאה. זה נרפא לגמרי כשמוצאים אחרת ואז אפשר לחייך ולצחוק על מה שהרגשת בעבר.
שאלה: לא תעשה לך פסל וכל תמונה: בס ד האם ישנה בעיה הלכתית בסריקת פני והדפסתם במדפסת פלסטיק תלת-ממדית כבובת משחק? מובן מאליו שאיני מתכוון לשום עבודה זרה, אלא רק לשם משחק. מראש, וסליחה על השאלה המוזרה
תשובה: וברכת ד  כדאי להוריד אבר מסויים, ואז אין פרצוף שלם. ואם נעשה למשחק אפשר להקל. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: ממרח חריף: רציתי לשאול האם יש בעיית כשרות בממרח סלט טורקי (חריפותו מורגשת) שפעם אחת הכניסו לו סכין חלבית. ובפעם אחרת כף בשרית? הערה: הכף הבשרית נשארה כחצי שעה בתוך הממרח, האם יש לחוש לדין של דבר בעל חמיצות שכבישתו היא כדי הרתחתו משה רוט
תשובה: כשמדובר על חריף - הטעם עובר אך ורק כאשר יש שילוב בין החריפות ופעולה של דחיקת סכין לתוך גוף מוצק. וכאן אני משער שהחריף היה טחון ולכן אין בעיה. ולמרות כל זה נכון וראוי לייעד צנצנת לחריף בשרי וצנצנת לחריף חלבי. או להנהיג בבית להוציא תמיד מהצנצנת רק בעזרת כלי פרווה. וזה אינו בגלל ה"דוחקא דסכינא" אלא כיון שפעמים שלא שמים לב ומכניסים בטעות כלי לא נקי בתוך הצנצנת.
שאלה: בחור צעיר עם בחורה שיותר מבוגרת ממנו: אני בחורה בת 25, דתייה והבחור שאני רוצה להתחתן איתו הוא בן 18 והוא דתי כמוני, ואני נראית יותר קטנה ממנו השאלה שלי היא האם זה מותר מבחינה הלכתית? אשמח לתשובה בהקדם כי זה דיי חשוב
תשובה: אין כל בעיה! מזל טוב בעזרת ד! עייני דברים מפורטים
שאלה: לק ברגליים: האם מותר להשים לק ברגליים? אני יודעת שאסור להשים לק בידיים מפני שאסור לנטול עם לק מפני חציצה. אבל לא נוטלים רגליים אז אולי מותר. מותר?
תשובה: מותר לשים לק ברגליים. הוא נתון במחלוקת כאשר מדובר בטבילה במקווה של אישה נשואה. אולם לרווקה בוודאי שמותר.
שאלה: מעשר כספים: אנחנו זוג בני 28, אני עובדת כשכירה ובעלי סטודנט ואינו עובד. אנו גרים במעונות של אוניברסיטה ואין לנו דירה או נכסים כלשהם, אנו מצליחים, ב"ה, להסתדר עם משכורת אחת. עד היום תרמנו מעשר כספים בכל חודש. בקרוב מאוד, בע"ה, אני אמורה ללדת, לאור מצבנו החדש והצפוי, ומתוך שאיפה לבסס את עצמנו כלכלית, האם יש לנו היתר להפסיק לתרום מעשר כספים בשלב זה? או לתרום סכום מועט יותר? ושאלה נוספת, האם מותר לתרום את המעשר כספים להורים שלנו, שהם בעלי יכולת כלכלית נמוכה?
תשובה: התורה מצווה לתת צדקה. נתינת "מעשר" מן ההכנסות היא מעלה גדולה, אבל אינה חובה. המינימום השנתי של מצוות צדקה הוא פחות מחמישים שקל, בכסף של היום (שנתי!!! לא חודשי, ולא שבועי!!!) אני רוצה לקוות שאין לכם קושי כל כך גדול שלא תוכלו לעמוד בכך. אם ההורים מתקשים בקניית צרכים בסיסיים לקיומם המינימלי- אתם בהחלט יכולים להעביר אליהם כספי הצדקה.
שאלה: מילת גנאי: האם כאשר הילד משקר מותר לקרוא לו שקרן? או חלילה כלפי מישהו אחר שבוודאות יודעים שהוא שיקר.
תשובה: אם אומרים למישהו  שקרן  קובעים שהוא תמיד כזה. זו אמירה לא אמיתית והיא גם מאוד פוגעת. אנחנו לא נותנים  תארים  לאנשים - זו הכללה שאין לה כל הצדקה.  שקרן    האם הוא תמיד משקר  גנב    האם הוא תמיד גונב  קמצן    האם הוא תמיד מקמץ גם אם מישהו שיקר פעמיים הוא עוד לא שקרן. עדיף לומר לו "אני רואה ששקרת". אפשר להוסיף ולומר לילד: "לכן אני אעניש אותך". או דברים אחרים כמו: "אם אתה משקר יהיה קשה להאמין לך". מבחינה חינוכית כאשר אומרים למישהו דברים מאוד שליליים גורמים לו להתיאש מעצמו ולאבד את הכוח לתקן. מי ששקר לכם עדיף שתאמרו לו "אני מתפלא עליך", "קשה לי להאמין שאתה מתנהג כך", "אני בטוח שאתה מתחרט", "לא הבנת את המשמעות" וכד  כך הוא ירגיש את הטוב שבו ויתן לטוב הזה יותר משקל כדי להתגבר על מה שרע בו ולסלקו.
שאלה: ברכות: אם אני משחק כדורגל ביום רגיל,ואני מביא איתי בבקבוק מים. לפני שאני מתחיל לשחק אני מברך שהכל על המים ושותה. אחרי חצי שעה אני צריך לברך שוב על המים?
תשובה: אם עבר זמן, ובכלל שכחת ששתית מהמים - כן. ויישר כוח
שאלה: אח הומו מתחתן: אח שלי הוא הומוסקסואל שחי עם גבר אחר. לאחרונה הוא הודיע לי שהוא מתחתן. אני לא יודע איך בדיוק להתייחס, לומר לו מזל טוב? לדבר אתו על זה?, יותר מכל אני לא רוצה שהוא ייעלב, האם אפשר ל"שחק" אותה מתרגש ושמח?, או שיש אם זה בעיה? מראש.
תשובה: במצבים אלה אני מגלה שאין משהו יותר טוב מהאמת הכנה והגלויה. לומר לו שהוא אכן אח שלך  שאתה רוצה שיהיה לו טוב  שהוא עושה דברים שאת רואה אותם כחמורים ולא רוצה להיות שותף בהם, וכדו. ולאור זה גם להתנהג. זו נראית לי ההתנהגות ההגיונית ביותר, הפשוטה ביותר, והמועילה ביותר.
שאלה: עולם הבא ותחיית המתים: ראיתי הרצאה של הרב זמיר כהן בנושא עולם הנשמות. בהרצאה הרב אמר כי גם הגויים זוכים לעולם הבא במידה ויקיימו את שבעת המצוות שהשם ציווה עליהם. אם כך, מה הייחודיות וההבדל שלנו כיהודים לעומתם? הרי ברור שקל יותר לשמור שבע מצוות מאשר תרי ג, משמע כל הנוכרים יזכו לעולם הבא.? שאלה נוספת לגבי תחיית המתים, הרי יש גלגולי נשמות ויכול להיות שאדם מסוים חזר לעולם מספר פעמים, באיזה לבוש הוא חוזר? האם יכול להיות לדוגמא שלאימי היקרה ז ל יש מספר משפחות נוספות מגלגוליה הקודמים (כולנו נשמות חוזרות?). האם בעולם הבא כל המשפחה נמצאת יחד? ו על תשובתך!
תשובה: הייחודיות של עם ישראל מתחילה מהשליחות הגדולה שהוטלה על האומה בעולם הזה. מאז בחירת אברהם אבינו יש לנו תפקיד במציאות הזו, ומכוחה של שליחות זו אנו מחויבים לפעול. זה כמובן לא שולל את התביעה מהגויים כולם להתנהג לאור שבע מצוות בני נוח. הייחודיות גם ממשיכה לעולם הבא. המקורות מלמדים כי הגויים זוכים בעולם הבא כיחידים   כל אחד לפי המגיע לו, ואילו לעם ישראל יש יחס של "כל ישראל יש להם חלק לעולם הבא". אף אחד לא יודע לומר מה זה בדיוק תחיית המתים, האם יש גלגול נשמות ואיך זה מתיישב עם תחיית המתים, וכדו. נצטרך להמתין ולראות.
שאלה: טבילה: ערב טוב הרב! אני תימני ורצינו לדעת אשתי טובלת בדרך כלל אחרי גזיזת הציפורניים הפעם היא רוצה לדעת אם מותר לה ליטבול עם ציפורניים
תשובה: אשתך צריכה לנהוג לפי מה שאמא שלה (בהנחה שהיא שומרת מצוות) לימדה אותה כממשיכה את מנהגי המשפחה. האם אתם יכולים ללכת בדרך זו?